imir Saɛdiya : Truḥ-d ɛemti tenna-as yya-d ad nruḥ ad nẓer amek yemmut, anda yemmut , imir tenna-as yemma: ‟ Nekk ur ttṛuḥuɣ”.Tenna-as ɛemti ayɣer ur tettruḥu ara ? Tenna-as yemma:‟ kemmini amɣar-im hat-an di Lezzayer ma nɣan-kem-id amɣar-im ad yexdem ɣef warraw-im ur ttlaẓen ara, ma d nekk amɣar-iw yemmut ,ma rnan nɣan-iyi-id nekkini arraw-iw ad qqimen d ibujilen , ulac win ara ixedmen fellasen”. Tenna-as ɛemti:‟ Qim nekk aql-i ruḥeɣ.”.Truḥ , armi d asmi truḥ tetbeɛ-itt yemma terra ɣer tmazirt dinna i nesɛa taslent , zaɛma tettḥuccu-d aslen , tinna truḥ ad tt-nadi ma ad tt-af kra n cuber ,amek yeɣli, amek yemmut ma yella wacu ara taɛqel dinna , lamaɛna ddeqs deg wacu yemmut, ččant akk wuccanen lamaɛna truḥ.